AlexejDobrolubov/national_council_slovak_2010 huggingface dataset:
3. schôdza NR SR - 1.deň - B. popoludní
Dátum: 2023-11-14
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

75. Pán poslanec Richter, vy ste mali možnosť vystúpiť po mojej kolegyni Lucii Plavákovej a ako jediný z koalície sa venovať programovému vyhláseniu vlády. Naďalej sme však nepočuli žiadnu odpoveď na viaceré otázky, ktoré tu už aj Lucia položila a ktoré sa týkajú práve rovnosti žien. Vy ste viackrát zdôraznili úlohu ženy, matky, to, ako sa obetujeme pre materstvo. Ale nás by naozaj zaujímalo, aké konkrétne opatrenia táto vláda pripravuje pre vyrovnanie platových rozdielov žien a mužov na pracovnom trhu, na odstránenie dôchodkovej nespravodlivosti alebo boj proti rodovo podmienenému násiliu. Tieto opatrenia nám v programovom vyhlásení zúfalo chýbajú. Tak isto ste sa venovali téme nezamestnanosti a dlhodobo nezamestnaných. V tejto súvislosti mňa celkom vyrušuje, že v programovom vyhlásení vlády sa venujete téme zamestnávania Rómov a Rómiek z pohľadu toho, že si chcete všímať ich motiváciu pracovať namiesto toho, aby sme si všímali skôr motiváciu majority týchto ľudí na pracovnom trhu a vo vzdelávaní diskriminovať a nevidela som tam žiadne opatrenia, ktoré by nám pomohli toto odstrániť. A tak isto, pokiaľ ide o tému zamestnávania cudzincov, tak ste si asi zabudli všimnúť, že už aj Konfederácia odborových zväzov zdôrazňuje, že tá potreba zamestnávať cudzincov na našom pracovnom trhu je urgentná, veľká a našimi dlhodobo nezamestnanými sa to nevyrieši, nakoniec aj u vás v PVV sú opatrenia na lákanie talentov zo zahraničia, ktoré sú podľa môjho názoru dosť nedostatočné, ale budiš. Takže by som prijala, ak by ste sa tejto téme venovali zodpovednejšie. Ďakujem.
39. schôdza NR SR - 11.deň - B. popoludní
Dátum: 2025-09-25
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

Ďakujem. Pani kolegyňa, ja si hlboko vážim váš úprimný názor, tak ako ste ho prezentovali, aj to, že ste odhalili časť svojho súkromia, ale myslím si, že v otázke surogácie sme sa celkom nepochopili alebo teda asi máme trošku iný, iný pohľad alebo iný názor na to, čo tá surogácia je a čo chceme vlastne zakázať. Škoda, že ste nemohli prísť tak ako váš kolega v utorok na zdravotnícky výbor na stretnutie s pani Olíviou Maurel, ktorá je produktom surogácie a ktorá sa až v dospelosti vlastne dozvedela, že nepozná svojich rodičov, netuší, kto sú, čo má geneticky dané, dosť o tom rozprávala, aké z toho mala potom psychické traumy, keď to zistila, a dnes chodí po celom svete a rozpráva, prečo je to zlé. Ale mohla by som hovoriť hlavne o príkladoch napr. keď vypukla vojna na Ukrajine, Kyjev bol známy tým, že tam boli dve nelegálne kliniky, ktoré doslova na zákazky produkovali deti na vývoz do zahraničia a po vypuknutí vojny týchto päťsto detí sa ocitlo v sirotinci, pretože si ich budúci náhradní rodičia nemohli prísť prevziať. Môžeme hovoriť o fabrikách v Číne a na Taiwane, v Indii, kde si bohatí ľudia objednajú a chudobná žena nemá inú šancu, len ju zavrú do nejakého domova doslova, kde musí byť deväť mesiacov, kým neporodí dieťa a potom je jej násilne odobrané a predané ďalej. Môžeme hovoriť o akcii Španiel z Prahy, aby sme nešli až tak ďaleko, kde sa ani nedalo vystopovať to dieťa, kde skončilo a dodnes sú otázky, že či to dieťa náhodou neskončilo v rukách pedofilov. Toto sú veci, prečo si myslíme, že dieťa nemá byť predmetom obchodovania, má ho chrániť, a pokiaľ viem, tak aj poslanci, ktorí sú z Progresívneho Slovenska v Európskom parlamente, podporili túto chartu o zákaze obchodovania s ľuďmi a pridali tam aj to surogátne materstvo. Čiže verím, že rovnaký postoj budú mať aj poslanci na Slovensku. Ďakujem veľmi pekne. ... radu vám dám do života. Keď si necháte náhodou vynosiť dieťa u nejakej náhradnej matky, tá náhradná matka si vytvorí citovú väzbu k tomu dieťaťu a vy jej ho chcete vytrhnúť z jej náruča, náručia, aj napriek tomu, že ho vo svojom lone vynosila. Nie je to dobré.
39. schôdza NR SR - 9.deň - A. dopoludnia
Dátum: 2025-09-23
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

Ďakujem pán kolega, že ste sa dotkli aj toho, ako vláda nekonsoliduje sama na sebe. Hovorí síce, že skonsolidovať 1,3 miliardy, ale už vieme, že takmer 500 tisíc má skončiť v kotloch a v kúrení z eurofondov, čiže to je tiež zahrnuté v tej sume 1,3 miliardy. Ďalej ste spomínali samosprávy, ktoré sa budú musieť podieľať na konsolidácii, napriek tomu, že už dnes poskytujú služby, na ktoré by mali dostať financie od štátu a tieto financie od štátu nedostávajú a každoročne na ne poukazuje aj Národný kontrolný úrad, že to nie je v poriadku. A ja to šetrenie štátu samého na sebe by som uviedla na konkrétnych prípadoch. Len tento rok, kedy už začíname s treťou konsolidáciou, oslavy na Devíne 750 tisíc, oslavy SNP 363 tisíc, oslavy II. svetovej vojny 705 tisíc. Spolu 2 milióny 91 tisíc. Organizácia Agrokomplexu, ktorý predtým sa dokázal urobiť za 489 tisíc a zlej vlády úradníckej iba za 108 tisíc, tak teraz, keď konsolidujeme sa urobí za 3,6 milióna. Okrem toho si kúpime luxusné lietadlo za 13 miliónov 500 tisíc a catering do lietadla za 660 tisíc a takto by som mohla pokračovať. Naozaj, pán minister si myslíte, že toto je konsolidácia? Ja si myslím, že takto konsolidácia štátu nemá vyzerať. Konsolidovať treba, ale nie na občanoch. Treba konsolidovať vlastné výdavky. Ďakujem.
39. schôdza NR SR - 6.deň - A. dopoludnia
Dátum: 2025-09-17
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

Ďakujem. Jožko, chcem sa ti poďakovať, aj keď si hovoril, že nechceš emotívne rozprávať, bol to emotívny, ale aj odborný príspevok zároveň. Si veľmi vážim, že si takto vystúpil, pretože po dvoch konsolidáciách s minimálnym pozitívnym účinkom na verejné financie tu máme aj dnes ďalší návrh, ktorý hľadá peniaze všade inde, len nie na šetrení vlastných výdavkov. Deficit treba znížiť, to si asi všetci uvedomujeme, ale kto ho má niesť? Ak to budú zasa seniori, živnostníci, rodiny, zamestnanci a samosprávy, potom to nie je konsolidácia, ale je to zrada dôvery, že štát je tu pre slabších a nie proti nim. Aby bolo úplne jasné, čo chcem povedať. Dotkol si sa aj samostatne zárobkovo činných osôb. Návrh tejto vládnej koalície ruší príjmové hranice na vznik povinného nemocenského a dôchodkového poistenia a zvyšuje mimoriadny vymeriavací základ z 50 na 60 % priemernej mzdy. Pre štát je to príjem, ale pre nízkopríjmové SZČO existenčný problém. Aby bolo úplne jasné, čo to znamená v praxi, poviem príklad. Mamička sa doma celodenne stará o ťažko chorého syna pripútaného na lôžko. Keď má dobré dni, vládze a syn spí, tak si sadne k notebooku a na živnosť si ako malá účtovníčka privyrobí 200 eur mesačne k opatrovateľskému príspevku. Dnes sociálne odvody neplatí, lebo je pod hranicou vzniku povinného poistenia. Po zmene, ktorú navrhuje táto vládna koalícia, bude platiť povinné minimálne poistenie a odvody vo výške 131 eur mesačne bez ohľadu na to, či v danom mesiaci... ===== ... mesačne k opatrovateľskému príspevku dnes sociálne odvody neplatí, lebo je pod hranicou vzniku povinného poistenia. Po zmene, ktorú navrhuje táto vládna koalícia bude platiť povinné minimálne poistenie a odvody vo výške 131 eur mesačne. Bez ohľadu na to, či v danom mesiaci vôbec niečo zostane, či mala čas popri synovi pracovať alebo to bol ťažký mesiac. Namiesto motivácie pracovať a udržať si dôstojnosť, jej štát odkáže zaplať ... (Prerušenie vystúpenia časomerom.)
39. schôdza NR SR - 5.deň - B. popoludní
Dátum: 2025-09-16
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

Ďakujem veľmi pekne. Pán Truban spomínal skrátené SLK. Ja by som rada pripomenula to, čo stále o tom SLK hovoríme, že môže byť použité, keď sú mimoriadne situácie, keď môže dôjsť k ohrozeniu základných ľudských práv a slobôd alebo bezpečnosti alebo ak hrozia štátu značné hospodárske škody alebo ak teda v takýchto prípadoch by sa mohla Národná rada uzniesť na SLK. Myslím si, že to vôbec nebolo teraz efektívne a urobené. Ďalej sa pán Truban dotkol pána Danka. Áno, všetci si pamätáme, ako povedal, že bude bojovať proti tomu, aby živnostníci platili transakčnú daň. Vieme, že ju platia, napriek tomu, že hovoril, že dá návrh na zrušenie, doteraz nebolo zrušená. Napriek tomu, že to sľuboval, tak dokonca bude hlasovať aj za to, aby sa zvýšili pre nich odvody ešte aj tieto ostanú, čiže ideme postupne likvidovať. Naša konsolidácia rovná sa likvidácia slovenskej ekonomiky a podnikania na Slovensku. Ja som si tuná našla rýchlo ako, ako by som zhodnotila, že čo je to efektívna konsolidácia, lebo mne totižto veľmi chýba, neviem ako vám, aby sme sa porozprávali o tom, čo už prvá a druhá konsolidácia znamená, a že či bola vôbec efektívna, lebo mala by znížiť deficit, stabilizovať ekonomiku a stabilizovať podnikateľské prostredie. Výsledok však zatiaľ nevidíme, ale vieme, že ideme do, ako tu už povedala aj kolegyňa a v podstate aj pán Truban, roztáčame smrteľnú špirálu, čiže poprosím vás naozaj, nerozprávajme len, ale zamyslime sa nad dopadmi a skúste sme, prosím pán minister, vyhodnotiť efektivitu prvého a druhého kola konsolidácie, keď ideme do tretieho. Ďakujem.
39. schôdza NR SR - 3.deň - A. dopoludnia
Dátum: 2025-09-11
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

Ďakujem veľmi pekne. Som veľmi rada, že sa rozbehla takáto búrlivá diskusia k situácii, ktorú si myslím, že vyvolali Východoslovenské, teda Východoslovenská... ===== Ďakujem veľmi pekne. Som veľmi rada, že sa rozbehla takáto búrlivá diskusia k situácii, ktorú si myslím, že vyvolali Východoslovenská vodárenská spoločnosť ešte svojim programom Voda spieva, ktorému predchádzalo viacero zmien akcií, kde aby sa dostali zo strediska cenných papierov a stali sa teda, aby ich držali starostovia v rukách, tak sa vymenili, aby to odľahčilo potom ľahšie ten druhý krok a to je prevod na dlhopisy. Málokto si vtedy uvedomoval, že prevodom na dlhopisy sa vlastne stávajú dlžníkmi Vodárenskej spoločnosti a zbavujú sa vlastníctva. Nebudú v pozícii vlastníka, teda nebudú môcť ovplyvňovať chod. Ale nie o tom som chcela hovoriť, chcela som tu naozaj oceniť to, že pán minister takýto materiál predložil a že hľadá riešenie, ako zabrániť skrytej privatizácii a preto by sme nemali akceptovať prepáčte žiadne pozmeňujúce návrhy, ktoré by práve naopak mohli tú transparentnosť zasa zahmliť, pretože veľmi dobre o tom hovoril pán Andrassy a mali sme to aj my na výbore predtým, že naozaj deje sa tá skrytá privatizácia, možno aj s požehnaním niekoľkých ľudí, možno nie, ale naozaj treba byť ostražití, lebo ide o majetok štátu. Voda a kanalizácia má patriť štátnej firme, majú sa o ňu starať obce a mestá a v prvom rade úlohou štátu by malo byť vytvárať také podmienky, aby vodovody a kanalizácie boli v 21. storočí dobudované vo všetkých obciach na Slovensku. A k tomu nám žiaľ ešte veľmi veľa chýba. Ja som v Prešove zažila to, keď nám praskli hlavné rozvody kanalizačné na hlavnej ceste, pretože boli 70 rokov staré a preexponované.
35. schôdza NR SR - 13.deň - A. dopoludnia
Dátum: 2025-06-16
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

142. Ďakujem, kolega Janko Horecký, za to, že si predložil tento náš pozmeňujúci návrh. Ja by som sa chcela venovať časti, o ktorej si aj ty hovoril, a to je surogátne materstvo. Viacero príkladov si uvádzal. Ja by som možno ešte spomenula príklad z Ukrajiny, keď sám vedúci ukrajinského Centra pre medicínske a reprodukčné právo v roku 2018 uviedol, že komerčné náhradné materstvo je na Ukrajine neregulované a dve tretiny odvetvia fungujú nelegálne. A keď začala vojna, tak mnohé príbehy sme mohli čítať aj v denníku New York Times či v Denníku N, kde písali už teda v roku 2022 o takmer 500 ženách, ktoré čakali dieťa pre iných rodičov. A počas vojny, keďže si tie deti nemohli rodičia vyzdvihnúť, lebo boli porodené v oblastiach, kde sa nedalo dostať, tak novorodeniatka ostali v úkrytoch bez dostatočného zabezpečenia zdravotnej starostlivosti a po emocionálnej stránke to na deťoch zanechalo veľmi vážne následky. Takisto si spomínal Českú republiku operáciu Španiel, kde vlastne práve charkovská klinika vlastne tieto nelegálne adopcie alebo nelegálne surogátne materstvá sprostredkovávala a dodnes sa napríklad jedno z detí, ktoré bolo narodené v Prahe a stratilo sa v Spojených štátoch ani nenašlo. Preto som veľmi rada, že Slovenská republika, keď si toto zakotví do ústavy, tak sa jasne postaví na ochranu, ako žien, ktoré boli zneužívané ako surogátne matky, tak aj na ochranu týchto detí a právo ich sebaurčenia. Ďakujem. (Potlesk.)
35. schôdza NR SR - 11.deň - B. popoludní
Dátum: 2025-06-12
Poslanec: Válek, Igor (SMER - SD)
Druh vystúpenia: Vystúpenie v rozprave

81. Ďakujem za slovo. Vážený pán predsedajúci, kolegyne, kolegovia, v súlade so zákonom o rokovacom poriadku som bol určený výborom za spravodajcu k Správe o výsledkoch kontrolnej činnosti Najvyššieho kontrolného úradu Slovenskej republiky za rok 2024 a podávam vám nasledovnú správu Výboru Národnej rady Slovenskej republiky pre financie a rozpočet o výsledku prerokovania predmetnej správy. Rozhodnutím č. 817 z 28. marca 2025 pridelil predseda Národnej rady na prerokovanie Výboru Národnej rady pre financie a rozpočet. Správa bola predložená v zmysle § 5 ods. 5 zákona Národnej rady o Najvyššom kontrolnom úrade Slovenskej republiky v znení neskorších predpisov. Ako gestorský výbor predseda Národnej rady určil výbor pre financie a rozpočet, ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady. Uvedenú správu prerokovali výbor pre financie a rozpočet a prijal k nej uznesenie č. 217 zo dňa 21. mája 2025. V tomto uznesení výbor predloženú správu zároveň vzal na vedomie a odporučil Národnej rade správu o výsledkoch kontrolnej činnosti Najvyššieho kontrolného úradu Slovenskej republiky za rok 2024 vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor podľa § 79 ods. 4 a 5 zákona Národnej rady o rokovacom poriadku Národnej rady v znení neskorších predpisov schválil uvedenú správu uznesením č. 232 zo dňa 27. mája 2025. Týmto uznesením zároveň určil mňa za spravodajcu výboru a poveril ma predniesť správu výboru na schôdzi Národnej rady a navrhnúť Národnej rade postup pri hlasovaní podľa príslušných ustanovení zákona o rokovacom poriadku Národnej rady v znení neskorších predpisov. Zároveň výbor navrhol Národnej rade podľa § 26 ods. 1 zákona Národnej rady o rokovacom poriadku Národnej rady v znení neskorších predpisov vysloviť súhlas, aby predseda Najvyššieho kontrolného úradu Slovenskej republiky Ľubomír Andrassy správu uviedol a mohol vystúpiť v rozprave na schôdzi Národnej rady. Návrh na uznesenie Národnej rady je prílohou tejto správy. Pán predsedajúci, skončil som, otvorte, prosím, rozpravu.
35. schôdza NR SR - 8.deň - A. dopoludnia
Dátum: 2025-06-06
Poslanec: Válek, Igor (SMER - SD)
Druh vystúpenia: Vystúpenie v rozprave

119. Ďakujem za slovo, pán predsedajúci. Kolegyne a kolegovia, ako spoločný spravodajca podávam nasledovnú správu výboru pre financie a rozpočet o výsledku prerokovania výročnej správy o pokroku Slovenskej republiky 2025, tlač 813. Predseda Národnej rady svojím rozhodnutím č. 857 zo dňa 12. mája 2025 pridelil výročnú správu o pokroku Slovenskej republiky 2025, tlač 813, na prerokovanie výboru pre financie a rozpočet. Za gestorský výbor predseda Národnej rady určil výbor pre financie a rozpočet, ktorý podá návrh, ktorý podá Národnej rade správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Gestorský výbor nedostal do začatia rokovania k výročnej správe o pokroku Slovenskej republiky 2025, tlač 813, iné stanoviská poslancov Národnej rady. Uvedenú správu prerokoval výbor pre financie a rozpočet a prijal k nej uznesenie č. 218 zo dňa 21. mája 2025, v ktorom predloženú správu zároveň vzal na vedomie a odporučil Národnej rade Slovenskej republiky výročnú správu vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor na základe stanoviska výboru k výročnej správe o pokroku Slovenskej republiky 2025, tlač 813, vyjadreného pod bodom 3 tejto správy odporúča Národnej rade výročnú správu o pokroku Slovenskej republiky 2025, tlač 813, zobrať na vedomie. Správa výboru Národnej rady pre financie a rozpočet k výročnej správe o pokroku Slovenskej republiky 2025 bola schválená uznesením gestorského výboru č. 231 zo dňa 27. mája 2025. Výbor určil mňa za spravodajcu výboru a zároveň ma poveril po prvé predniesť správu výboru na schôdzi Národnej rady a po druhé navrhnúť Národnej rade postup pri hlasovaní podľa príslušných ustanovení zákona o rokovacom poriadku. Návrh na uznesenie Národnej rady Slovenskej republiky je prílohou tejto správy. Pán predsedajúci, skončil som. Otvorte, prosím, rozpravu.
35. schôdza NR SR - 8.deň - A. dopoludnia
Dátum: 2025-06-06
Poslanec: Válek, Igor (SMER - SD)
Druh vystúpenia: Vystúpenie v rozprave

71. Ďakujem za slovo. Vážený pán predsedajúci, kolegyne, kolegovia, ako spoločný spravodajca podávam spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov a ktorým sa menia a dopĺňajú niektoré zákony, tlač 654, vo výboroch Národnej rady v druhom čítaní. Národná rada uznesením č. 712 z 20. januára 2025 pridelila predmetný vládny návrh zákona týmto výborom Národnej rady: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň Výbor Národnej rady pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory Národnej rady tieto stanoviská: odporúčanie pre Národnú radu návrh schváliť ústavnoprávny výbor uznesením č. 302 zo dňa 22. mája 2025 s pozmeňujúcimi a doplňujúcimi návrhmi; výbor pre financie a rozpočet uznesením č. 209 zo dňa 21. mája 2025 s pozmeňujúcimi a doplňujúcimi návrhmi; výbor pre hospodárske záležitosti uznesením č. 169 zo dňa 22. mája 2025 s pozmeňujúcimi a doplňujúcimi návrhmi. Z uznesení výborov Národnej rady Slovenskej republiky uvedených pod bodom 3 tejto správy vyplynulo 21 pozmeňujúcich a doplňujúcich návrhov. Gestorský výbor odporúča o týchto návrhoch hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k tomuto vládnemu návrhu zákona odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov Národnej rady o prerokovaní vládneho návrhu zákona bola schválená uznesením gestorského výboru č. 225 z 27. mája 2025. Týmto uznesením výbor zároveň poveril mňa ako spoločného spravodajcu, aby som na schôdzi Národnej rady informoval o výsledku rokovania výborov a navrhol Národnej rade postup pri hlasovaní podľa príslušných ustanovení zákona 305/1996 Z. z. (správne: 350/1996 Z. z., pozn. red.) o rokovacom poriadku Národnej rady. Pán predsedajúci, skončil som. Otvorte, prosím, rozpravu.
33. schôdza NR SR - 4.deň - A. dopoludnia
Dátum: 2025-03-28
Poslanec: Válek, Igor (SMER - SD)
Druh vystúpenia: Vystúpenie v rozprave

70. Ďakujem za slovo, pán predsedajúci. V súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet a Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet, zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predseda, otvorte, prosím, rozpravu.
23. schôdza NR SR - 5.deň - B. popoludní
Dátum: 2024-12-02
Poslanec: Válek, Igor (SMER - SD)
Druh vystúpenia: Vystúpenie v rozprave

14. Ďakujem za slovo, pán predsedajúci. Dovoľte mi, aby som ako spoločný spravodajca za výbor pre financie a rozpočet predniesol spoločnú správu výborov Národnej rady o výsledku prerokovania návrhu na vyslovenie súhlasu Národnej rady Slovenskej republiky s Protokolom medzi Slovenskou republikou a Moldavskou republikou, ktorým sa mení a dopĺňa Zmluva medzi Slovenskou republikou a Moldavskou republikou o zamedzení dvojitého zdanenia a zabránenia daňovému úniku v odbore daní z príjmov a z majetku, tlač 554a. Predseda Národnej rady rozhodnutím č. 597 z 30. októbra 2024 pridelil predmetný návrh na prerokovanie výboru pre financie a rozpočet a ústavnoprávnemu výboru. Za gestorský výbor určil Výbor Národnej rady pre financie a rozpočet. Oba uvedené výbory prerokovali predmetný návrh na vyslovenie súhlasu Národnej rady s uvedeným protokolom a zaujali stanovisko, ktorým odporúčajú Národnej rade podľa čl. 86 písm. d) Ústavy Slovenskej republiky s protokolom vysloviť súhlas a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Výbor pre financie a rozpočet prijal uvedené odporúčanie uznesením č. 157 z 19. novembra 2024 a ústavnoprávny výbor uznesením č. 212 z 20. novembra 2024. Z uznesení výborov Národnej rady nevyplynuli žiadne iné návrhy. Gestorský výbor na základe stanovísk výborov k návrhu na vyslovenie súhlasu Národnej rady s predmetným protokolom odporúča Národnej rade podľa čl. 86 písm. d) Ústavy Slovenskej republiky vysloviť súhlas s protokolom a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná správa výboru Národnej rady o návrhu na vyslovenie súhlasu Národnej rady s Protokolom medzi Slovenskou republikou a Moldavskou republikou, ktorým sa mení a dopĺňa Zmluva medzi Slovenskou republikou a Moldavskou republikou o zamedzení dvojitého zdanenia a zabránení daňovému úniku v odbore daní z príjmov a z majetku, tlač 554a, bola schválená uznesením gestorského výboru č. 175 z 26. novembra 2024. Návrh na uznesenie Národnej rady je prílohou tejto správy. Výbor určil mňa za spravodajcu výboru a zároveň ma poveril predniesť správu na schôdzi Národnej rady a navrhnúť Národnej rade postup pri hlasovaní v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.